《司理弟之官岳阳相别于定王台悽然有感为赋五诗以饯其行 其五》
宋代·真德秀

先民不可见，怀哉金玉音。士虽一命微，爱物宜存心。

矧兹圜扉内，白日变重阴。求情箠楚下，冤哉讵能禁。

謼嘷漫弗省，鬼神为悲吟。子往莅其职，朝夕惟钦钦。

谨刑勿留狱，斯语真良箴。

作者简介：真德秀（1178年10月27日－1235年5月20日），本姓慎，因避孝宗讳改姓真。始字实夫，后更字景元，又更为希元，号西山。福建路建宁府浦城县（今福建省浦城县仙阳镇）人 。南宋后期理学家、大臣，学者称其为“西山先生”。有《真文忠公集》都传世。